198 C. PLINII HIST. NAT. LIB. XXXVI. 



ditur. Invenitur hic in ^Ethiopiae Zimiri : ita vocatur 

 regio arenosa. Ibi et haematites magnes sanguinei colo- 

 ris, sanguinemque reddens, si teratur, sed et crocum. 

 In adtrahendo ferro non eadem haematitae natura, quae 

 magneti. jEthiopici argumentum est , quod magnetem 

 quoque alium ad se trahit. Omnes autem ii oculorum 

 medicamentis prosunt , ad suam quisque portionem : 

 maximeque epiphoras sistunt. Sanant et adusta cremati 

 tritique. Alius rursus in eadem iEthiopia non procul 

 mons gignit lapidem theameden , qui ferrum omne abi- 

 git, respuitque. De utraque natura saepius diximus. 



Scyrius lapis. 



XXVI. Lapidem e Scyro insula integrum fluctuare 

 tradunt, eumdem comminutum mergi. 



De sarcophago : medicinae, x. 



XXVII. 17. In Asso Troadis sarcophagus lapis fissili 

 vena scinditur. Corpora defunctorum condita in eo, ab- 

 sumi constat intra xl diem, exceptis dentibus. Mucianus 

 spcula quoque , et strigiles , et vestes , et calciamenta 

 illata mortuis lapidea fieri, auctor est. Ejus generis et in 

 Lycia saxa sunt , et in Oriente , quae viventibus quoque 

 adalligata, erodunt corpora. 



